প্রত্যন্ত দক্ষিণ বাঁকুড়ার আদিবাসী অধ্যুষিত এলাকা খাতড়া মহকুমা। এত দিন পর্যন্ত এখানকার মানুষদের সরকারি দফতরে গিয়ে সরকারি সাহায্য পেতে নানা সমস্যার মুখে পড়তে হত। সরকারি প্রকল্পের সুবিধা পেতে এক টেবিল থেকে আর এক টেবিল ছুটে বেড়াতে হত এই সহজ সরল মানুষগুলোকে। তাই জঙ্গলমহলের মানুষের কথা মাথায় রেখেই বর্তমান সরকারের উদ্যোগে এবং বিধায়ক জ্যোৎস্না মান্ডির সক্রিয়তায় ‘একক-কেন্দ্রিক সহায়তা কেন্দ্র’ স্থাপিত হল। এ দিনের অনুষ্ঠানে উপস্থিত ছিলেন বাঁকুড়ার জেলাশাসক উমাশঙ্কর এস, খাতড়ার মহকুমাশাসক রাজু মিশ্র, খাতড়ার সমষ্টি উন্নয়ন আধিকারিক বিশ্বজিৎ মল্লিক ও এই কেন্দ্রের সৌন্দর্যায়নের রূপকার তথা খ্যাতিনামা শিল্পী চন্দন রায় প্রমুখ।